《避雨五巉山》
明代·高叔嗣

鸣雨断还续，连山下复高。
疏慵元自惯，登顿为谁劳。
问馆投身促，防崖著足牢。
客程怜若此，终念反林皋。

作者简介：（1502—1538）明河南祥符人，字子业。号苏门山人。嘉靖二年进士。授工部主事，改吏部。历稽勋郎中。出为山西左参政，断疑狱，人称为神。迁湖广按察使。卒官。少受知李梦阳，与马理、王道切磋文艺。有《苏门集》。